Laitteen näppäimet  
1)	Kotinäppäin. 
Pyöreä upotettu näppäin keskellä näytön alareunaa on Kotinäppäin. Suositeltavaa on, että käytät laitetta niin, että kotinäppäin on itseesi päin. 

2)	Virtanäppäin mallista riippuen yläpäädyssä oikealla tai oikeassa kyljessä yläosassa. 
Tällä voi lukita näytön nopealla painalluksella. Jos pitää painettuna useamman sekunnin, tulee kysymys laitteen sammuttamisesta kokonaan. Kun pitää pohjassa kolme-neljä sekuntia, laite käynnistyy jos on ollut sammutettuna. 

3)	Vasemman kyljen näppäimet. iPhonen vasemmassa reunassa ylhäällä on kolme näppäintä: 
-	Ensimmäinen ylhäältä on mykistys-vipu. 
Kun vipu on painettuna alaspäin näytön ollessa ylöspäin, mykistys on päällä. Kun vipua nostaa ylöspäin esim. kynnellä, mykistys poistuu. 
-	Toinen näppäin ylhäältä kyljessä on äänenvoimakkuuden lisäys. Painettaessa sitä useamman kerran äänenvoimakkuus lisääntyy. 
-	Kolmas ja alin näppäin kyljessä on äänenvoimakkuuden vähentäminen. Painettaessa sitä useamman kerran äänenvoimakkuus pienenee. 

VoiceOverin käyttö

Seuraavat syöttöeleet on hyvä hallita, jotta voi laitetta käyttää
-	Kosketus - kun kosketat jotakin kohtaa näytöllä, kohdistin siirtyy kyseiseen kohtaan.
-	Yhden sormen pyyhkäisy oikealle - siirtää kohdistuksen seuraavaan kohteeseen. 
-	Yhden sormen pyyhkäisy vasemmalle - siirtää kohdistuksen edelliseen kohteeseen. 
-	Yhden sormen kaksoisnapautus - avaa valitun kohteen (kirjoitusikkunassa valitsee napautetun kohteen, esim. kirjaimen tai numeron).  

Kotinäppäimen toiminnot 
Koti-painikkeella on useampi toiminto: 
-	Paina kerran, kun näyttö on lukittu = Näytön avaus lukituksesta.
-	Paina kerran = Menee pois ohjelmasta, kun ollaan jonkun ohjelman sisällä.
-	Paina kaksi kertaa nopeasti = Pääset appivaihtajaan, jossa voi siirtyä sovelluksesta toiseen, tai sulkea sovelluksia.
-	Koti-painikkeen nopea kolmoisnäpäytys = VoiceOver päälle/pois, mikäli toiminto on otettu käyttöön käyttöapuoikotie-asetuksissa.
-	VoiceOver pois: kun Kotipainikkeeseen on Käyttöavun oikotiehen lisätty useampi toiminto: Tee nopea kolmoisnäpäytys Kotipainikkeeseen, etsi valikosta VoiceOver (joko pyyhkäisyillä oikealle tai viemällä sormi VoiceOver-tekstin päälle tai näpäyttämällä kerran 1 sormella). Tee lopuksi 1 sormen tuplanapautus. 

Näytön avaaminen lukituksesta 
Näyttö avataan lukituksesta painamalla kerran kotipainiketta. Jos VoiceOver on päällä, laite alkaa puhua. Painamalla kolme kertaa nopeasti kotipainiketta saa VoiceOverin sekä päälle että pois. 

Uusimmissa iOS-versioissa – ensimmäisen kotinäppäimen painalluksen jälkeen (kun VoiceOver alkaa puhua), paina kotinäppäintä kerran uudelleen, jolloin koti-valikko aukeaa.
Vanhemmissa IOS-versioissa – ensimmäisen kotinäppäimen painalluksen jälkeen, kun VoiceOver alkaa puhua, pyyhkäise yhdellä sormella oikealle, kunnes löytyy avaa-painike. Tee sen kohdalla yhden sormen tuplanapautus. 

Pääsykoodikentässä (jos on otettu käyttöön) pyyhkäisemällä yhdellä sormella oikealle/vasemmalle löytyvät numerot. Yksi numero ja yksi pyyhkäisy. Kun olet oikean numeron kohdalla, tee yhden sormen kaksoisnapautus. Tämä syöttöele tässä kohdassa valitsee numeron. 
Etsi seuraava syötettävä numero yhden sormen pyyhkäisyllä vasemmalle tai oikealle, Kun löytyy, napauta jälleen yhden sormen kaksoisnapautus ruudulle. Valitse pääsykoodin loput numerot samalla tavalla. 

Syöttöeleet ja niiden toiminnot.  
-	Kahden sormen kertanapautus keskeyttää puheen
-	Kahden sormen kaksoisnapautus:
-	vastaa puheluun ja lopettaa puhelun. Vastaa ja keskeyttää puhelun myös Skypessä, FaceTimessa, Messengerissä, WhatsAppissa jne.
-	aloittaa ja lopettaa toiminnan, esimerkiksi aloittaa ja pysäyttää musiikin tai videon toiston
-	aloittaa ja lopettaa sanelun, kun tekstinsyöttökenttä on aktivoitu.
-	Kolmen sormen kaksoisnapautus - Puhe päälle tai pois.  
-	Kolmen sormen kolmoisnapautus - Näyttöverho päälle tai pois. 
-	Kolmen sormen nelosnapautus - Kopioi viimeisin puhuttu teksti leikepöydälle. 
HUOM! Mikäli zoomaus on käytössä, tulee yksi napautus ylläoleviin kolmen sormen napautuksiin lisää.

-	Kahden sormen pyyhkäisy ylhäältä alas: - Lukee tekstin valitusta kohteesta alkaen (kohdistimesta eteenpäin). 
-	Kahden sormen pyyhkäisy alhaalta ylös - Lukee koko näytön alusta loppuun. 
-	Kolmen sormen pyyhkäisy vasemmalta oikealle = Vieritä yksi sivu vasemmalle. 
-	Kolmen sormen pyyhkäisy oikealta vasemmalle = Vieritä yksi sivu oikealle. 
-	Kolmen sormen pyyhkäisy ylhäältä alas - Vieritä yksi sivu ylöspäin. 
-	Kolmen sormen pyyhkäisy alhaalta ylös - Vieritä yksi sivu alas. (Huom! ohjelmavaihtajassa/ appivaihtajassa sulkee ohjelman). 
-	Kahden sormen kuljetus (Kahden sormen nopea siksakki, tai Z-kirjaimen piirtäminen ruudulle) – Siirry edelliselle sivulle (sulkee nykyisen ikkunan ja menee takaisin edelliselle tasolle. Esim. asetuksissa – menee edelliselle asetustasolle, Safarissa – menee edelliselle sivulle jne.). 
-	Neljän sormen kaksoisnapautus – käynnistää tai lopettaa Voiceoverin ohjetilan. Kun se on päällä, voi harjoitella syöttöeleitä. (Huom. ohjetilasta pääsee pois myös kahden sormen kuljetuksella tai painamalla lyhyesti koti-painiketta.) 
 
Roottori-toiminto 
Roottorissa on asetuksia, esim. merkit, sanat, puhenopeus, äänenvoimakkuus, tekstisyöte jne. 
Roottorin asetusta vaihdetaan kahden sormen pyöräytyksellä
-	Pyöritys myötäpäivään: siirtyy seuraavaan roottoriasetukseen. 
-	Pyöritys vastapäivään siirtyy edelliseen roottoriasetukseen.
-	Pyyhkäisy yhdellä sormella ylhäältä alas - Siirry seuraavaan kohteeseen roottoriasetusta käyttäen. (Huom. jos roottoriasetuksesta on valittu esim. ”Merkit”, niin yhden sormen pyyhkäistessä ylhäältä alas, VoiceOver lukee kohteen eteenpäin (kursorista oikealle) kirjaimittain, yksi pyyhkäisy, yksi merkki.) 
-	Pyyhkäisy yhdellä sormella alhaalta ylös - Siirry edelliseen kohteeseen roottoriasetusta käyttäen. (Huom. jos roottoriasetuksesta on valittu esim. ”Merkit”, niin yhden sormen pyyhkäisy alhaalta ylös, VoiceOver lukee kohteen taaksepäin (kursorista vasemmalle) kirjaimittain, yksi pyyhkäisy, yksi merkki.) 

Pieniä käyttövinkkejä 
-	Kotipainikkeen nopealla painalluksella suljetaan auki oleva sovellus. 
-	Viimeinen VoiceOverin sanoma kohde on aktiivinen. 
-	Haluttu sovellus avataan kaksoisnapauttamalla yhdellä sormella.
-	Laite bootataan (käynnistetään uudelleen) painamalla yhtä aikaa virtanäppäintä plus kotinäppäintä pohjaan noin 8-10 sekuntia. 

Tilapalkin kohde  
Jos haluat katsoa akun varaustason, signaalin voimakkuuden, käytössä olevan verkon tai kellonajan, liu’uta yhtä sormea laitteen yläreunasta alas, kunnes laite sanoo ”Tilapalkin kohde.” Yhden sormen pyyhkäisyllä vasemmalle tai oikealle voit selata näitä tietoja. 

Ohjelma- eli appivaihtaja  
Pääset siirtymään sovelluksesta toiseen tai sulkemaan sovelluksia appivaihtajasta. Appivaihtajaan pääset painamalla koti-painiketta kaksi kertaa nopeasti.
Siellä on lista ohjelmista, jotka ovat päällä. Niitä voi selata yhden sormen poikittaispyyhkäisyillä.
Ohjelman saat avattua yhden sormen kaksoisnapautuksella, tai suljettua pyyhkäisemällä kolmella sormella alhaalta ylös. 
Kun olet sulkenut kaikki ohjelmat, laite antaa äänimerkin ja palaa koti-valikkoon.